./data/stoa0040/stoa011/stoa0040.stoa011.perseus-lat2.xml
Augustine, Saint
Non ergo iam in tua causa ista vertitur quaestio, utrum redire debeas ad concubitum viri  Quod enim deo pari consensu ambo voveratis, perseveranter usque in finem reddere ambo debuistis, a quo proposito si lapsus est ille, tu saltem constantissime persevera  Quod te non exhortarer nisi quia tibi ad hoc ipse consenserat  Nam si numquam tenuisses eius adsensum, numerus te nullus defendisset annorum, sed post quantum libet tempus me consuluisses, nihil tibi aliud responderem nisi quod ait apostolus: Uxor non habet potestatem corporis sui sed vir  De qua potestate sic tibi iam permiserat continentiam, ut eam tecum et ipse susciperet